בדומה ל-"קודים" אחרים, כגון קוד הדוב, קוד הטווינק הוא קבוצה של סמלים הכוללת בתוכה אותיות, ספרות ותווים אחרים הנמצאים בדרך כלל במקלדות מחשב מודרניות ומערביות ומשמשות לתיאור ולדירוג של טוונקים. קוד זה בא לידי ביטוי ושימוש בפוסטים, בדוא"ל, בקבוצות דיון ובפורומים. הקוד כולל: תכונות פיזיות, כמו "c" לצבע שיער (מבלונדיני לשחור); "I" לאורך שיער (מקרחת / מגולחת ונקייה לשיער שופע); "h" לכמות שיער גוף; "y" למראה נעורים; ו-"e" עבור גודל; וכן תכונות אישיות, כמו "q" לקבוצת ה; והעדפות מיניות, כדוגמת "k" עבור "הגורם הקינקי".
אוונתרפודה
אוונתרפודה (שם מדעי: Avetheropoda; מילולית: "תרופודי עופות") היא קבוצה של דינוזאורים טורפים מתת-הסדרה תרופודה. הם חיו בין היורה התיכון לפני 175.6 מיליון שנה עד לפני 66 מיליון שנה, עם הכחדת הקרטיקון (למעט העופות). קבוצה זו הוגדרה ב-1988 בידי החוקר גרגורי ס. פאול.
בני קבוצה זו כוללים את משפחת המגרפטוריים שהוגדרה לאחרונה, את הקרנוזאורים, בהם המטריאכאנטוזאוריים, אלוזאוריים, הנאוונאטוריים והקרכרודונטוזאוריים ואת קבוצת הקלורוזאורים הכוללים את הטירנוזאורים, הדמויי-אורניתומימיים ומיני הדינוזאורים שהפכו לעופות מהקבוצה מנירפטורים.
מינים אלה היו דו-רגליים מהירים למעט הגדולים ביניהם והיו להם לסתות מלאות שיניים חרוטיות חדות וייתכן שהיו מכוסי נוצות. הם שגשגו לאורך סוף היורה והקרטיקון ונכחדו למעט העופות בסופו.
מרים פרנק
מרים פרנק-אבולפיה, הייתה שחיינית ארץ ישראלית. אלופת ארץ ישראל וזוכת מדליית ארד במכביה הראשונה (1932) במשחה ל-100 מטר חופשי.
ביוגרפיה.
פרנק התאמנה בקבוצת מכבי תל אביב.
בתחרויות השחייה של המכביה הראשונה שנערכו בתחילת אפריל 1932 זכתה פרנק במדליית ארד במשחה ל-100 מטר חופשי בתוצאה של 1:30.2 דקות, אחרי פריצי לוי (1:17.4 דקות) והדי ורטהיימר (1:27.8 דקות), שתיהן מאוסטריה.
באליפות שנערכה בחג השבועות בסוף מאי 1933 זכתה פרנק בשתי מדליות זהב במשחה ל-60 מטר חזה, לפני בת ציון (בסי) פרנק ומרים זונלפד אף הן מכבי תל אביב ובמשחה ל-60 מטר חפשי לפני מלכה לנדמן ממכבי תל אביב ושרה סברנסקי ממכבי חיפה.
באליפות ארץ ישראל שנערכה בשבועות בסוף מאי 1934 זכתה פרנק בשתי מדליות, זהב וכסף. מדליית זהב במשחה ל-100 מטר חופשי בתוצאה של 1:39.3 דקות, לפני שרה סברנסקי (1:45 דקות) ומלכה לדמן (1:51.3 דקות) ומדליית כסף במשחה ל-100 מטרגב בתוצאה של 2:16.6 דקות, אחרי מרים וולף ממכבי חיפה (1:51.7 דקות) ולפני מלכה לדמן (2:27.9 דקות).
דן סולוולד
סופיה (סרט, 2018)
סופיה (באנגלית: Sofia) הוא סרט דרמה בלגי משנת 2018, שנכתב ובוים על ידי מריאם באנמ'ברק-אלויסי. הסרט הוצג לראשונה בפסטיבל הקולנוע בקאן, שהתקיים בשנת 2018. באותו הפסטיבל, זכתה באנמ'ברק-אלויסי על הסרט בפרס בקטגוריית "התסריט הטוב ביותר".
בנוסף לכך, הוא קיבל תשואות טובות מן הקהל בפסטיבל, תוך שהופנו כלפיו שבחים.
עלילה.
הסרט מתרחש בקזבלנקה והוא מספר על נערה בשם סופיה, שאינה יודעת שהיא בהיריון עד שהיא נכנסת לעבודה. בת דודתה, לנה, סטודנטית לרפואה מבינה מה קורה לסופיה ולוקחת אותה לבית חולים. במרוץ נגד הזמן, בית החולים מעניק לצעירה 24 שעות כדי לספק תיעוד של אביו של הילד לפני התראה המשטרה.
יחד עם בת דודתה, סופיה מנסה לאתר את הבחור שפגשה רק פעם אחת.
המקומות האסורים שלנו
המקומות האסורים שלנו (בצרפתית: Nos lieux interdits) הוא סרט תיעודי משנת 2008. הסרט בוים על ידי לילא כילאני. כמו כן, הסרט הוא על סיפור המתרחש בשנות ה-70 על שלטונו של המלך המרוקאי חסן השני, המספר את סיפורי המשפחות בתקופת שלטונו.
הסרט זכה בפרס במסגרת פסטיבל הטלוויזיה והקולנוע הפאן-אפריקאי, בשנת 2009.
תקציר.
בשנת 2004 מלך מרוקו השיק ועדת שוויון ופיוס לחקירת אלימות ממלכתית במהלך שנות העופרת. במשך שלוש שנים, הסרט עוקב אחר ארבע משפחות בחיפושיהן אחר האמת: פעיל חברתי, חייל, מורד צעיר ואזרח פשוט. כל אחד מהם מנסה למצוא תשובות כביכול.
בהמשך, לאחר ארבעים שנה, נחשף הסוד המדובר. בעקבות כך, ישנה כמיהה עזה לשנות את אשר קרה ולמצוא תשובות נוספות.
למות כמו גבר
למות כמו גבר (בפורטוגזית: Morrer Como Um Homem) הוא סרט דרמה פורטוגזי משנת 2009, בבימויו של ז'ואו פדרו רודריגש, שהופק על ידי חברת ההפקה רוזה פילמס.
פרסים ומועמדויות.
הסרט היה מועמד ל-"Un Certain Regard" בפסטיבל הקולנוע בקאן בשנת 2009. הוא נבחר לייצג את פורטוגל בקטגוריית "הסרט הטוב ביותר בשפה זרה" בטקס פרסי האוסקר ה-83. עם זאת, לא הצליח להיכנס לרשימה הסופית.
ביקורות.
כלפי הסרט הופנו ביקורות מעורבות. לסלי פלפרין מ-Variety.com הצהירה שהוא לא אהבה את אורכו המופרז של הסרט (133 דקות), והוסיפה כי בעקבות כך, הסרט רווי במוזיקה ושירה וקשה להתמקד בו ולמצוא נקודות ציון. עם זאת, הסרט נבחר ל-"סרט הבלתי מופץ הטוב ביותר" בשנת 2009, בסקר המבקרים השנתי של קול הכפר.
מבקר הקולנוע ג'יי הוברמן כתב כי "הסרט הוא מעין אגדה עצובה להפליא על טרנסית" והוסיף כי הוא "יצירה קולנועית לירית, שובבה ובלתי צפויה". בנוסף לכך, הסרט הופיע במקום השביעי ברשימת הסרטים השנתית (2010) של מחברות הקולנוע.
ליהוק.
לפי סדר הופעתם:
יחסי יפן–לוקסמבורג
יחסי יפן–לוקסמבורג (ביפנית: 日本とルクセンブルクの関係, בלוקסמבורגית: Japan–Lëtzebuergesch Bezéiungen, בגרמנית: Beziehungen zwischen Japan und Luxemburg, בצרפתית: les relations entre Japon et Luxembourg) הם היחסים הדיפלומטיים בין יפן לבין הדוכסות הגדולה של לוקסמבורג. שתי המדינות כוננו יחסים דיפלומטיים רשמיים בנובמבר 1927.
סחר.
נכון לשנת 2019, הייצוא היפני ללוקסמבורג עומד על 62.3 מיליארד ין. המוצרים העיקריים אשר הוצאו ללוקסמבורג הם: מכונות, ציוד חשמלי וציוד תחבורה.
נכון לשנת 2019, הייבוא היפני מלוקסמבורג עומד על 9 מיליארד ין. המוצרים העיקריים אשר הובאו ליפן הם: טקסטיל, מוצרי פלסטיק ומכונות.
יפנים בלוקסמבורג.
נכון לספטמבר 2019 673 אזרחים יפניים חיים בלוקסמבורג.
קישורים חיצוניים.
משרד החוץ היפנימשרד החוץ של לוקסמבורג
LeAnn Rimes
LeAnn Rimes (בעברית: ליאן ריימס) הוא אלבומה השביעי של הזמרת ליאן ריימס ואלבומה הרביעי, אשר לא יצא לאור באופן עצמאי, ויצא לאור ב-26 באוקטובר 1999.
רקע.
האלבום הוא אלבום גרסאות כיסוי, אשר מגיל אוסף של גרסאות כיסוי לאמנים שונים ביניהם השיר "Crazy" של הזמרת פסטי קליין, "Don't Worry" של הזמר מרטי רובינס, "Crying Time" של הזמר ריי צ'ארלס ועוד. השיר היחיד המקורי מתוך האלבום הוא השיר "Big Deal" אשר יצא כסינגל הראשון מהאלבום ב-21 בספטמבר 1999.
השיר זכה להצלחה כאשר הגיע למקום ה-6 במצעד שירי הקאנטרי ולמקום ה-23 במצעד האמריקאי הכללי ובכך הפך לבין השירים הבודדים שלה להיכנס למצעד האמריקאי הרשמי.
סינגלים והצלחה.
הסינגל השני מהאלבום היה גרסת הכיסוי ל-"Crazy" אשר יצא כסינגל ב-28 בדצמבר 1999 אך הוא לא זכה להצלחה כמו הסינגל הקודם. האלבום זכה להצלחה בארצות הברית כאשר דורג במקום ה-8 במצעד האמריקאי והגיע למעמד פלטינה במדינה. בנוסף האלבום גם זכה להצלחה בקנדה כאשר גם שם הגיע למעמד פלטינה.
סיסו S-21
סיסו S-21 (בפינית : Sisu S-21) היא סדרה של משאיות מתוצרת יצרנית הרכב הכבד Oy Suomen Autoteollisuus Ab אשר במרץ 1948 לאחר ארגון מחדש הפכה ל- Vanajan Autotehdas
דגמי המשאיות יוצרו בין השנים 1955–1943 ב-פינלנד
רקע היסטורי.
דגם "סיסו S-21" פותח בתקופה מלחמת ההמשך (אשר הייתה אחת משתי המלחמות (לאחר מלחמת החורף) בין ברית המועצות לפינלנד במהלך מלחמת העולם השנייה, אשר פרצה ב-25 ביוני 1941 והסתיימה ב-19 בספטמבר 1944) עבור כוחות ההגנה הפיניים ("Finnish Defence Forces" ). עם סיום המלחמה נפתחה מלחמת לפלנד, בסופה גורשו הגרמנים מאדמת פינלנד. באפריל 1945 גורשו הכוחות הגרמנים האחרונים מהמדינה.
הייצור הסדרתי לא הופעל לפני סיום המלחמה והחברה שנוסדה לייצור בזמן המלחמה ייצרה בסופו של דבר כלי רכב לארגוני מדינה וחברות פרטיות. רבים מהמשאיות לאחר המלחמה הונעו על ידי מנועי עודפים של צבא ארצות הברית
סוג הנעה : 4x2
קארין בריו לארסון
קארין בריו לארסון (בשוודית: Karin Bergöö Larsson; 3 באוקטובר 1859 – 18 בפברואר 1928) הייתה אמנית ומעצבת שוודית, אשר עבדה ויצרה יחד עם בעלה קארל לארסון ושימשה בנוסף כמודל העיקרי לציוריו.
ביוגרפיה.
קארין בריו נולדה בארברו וגדלה בהאלסברג . אביה אדולף בריו (Adolf Bergoo) היה איש עסקים מוצלח. אמה הילדה (Hilda) הייתה רוקמת מיומנת וכן חובבת ספרות והיא עודדה את ילדיה להשכיל בכיוונים אלה. דודתה מצד אמה אליז סאלקויסט (Elise Sahlquist) הקימה את אחד מבתי החרושת הגדולים לכובעים בשוודיה. אחותה הצעירה סטינה (Stina) נישאה לגאולוג הבריטי פרנסיס ארתור באזר. קארין גילתה כישרונות אמנותיים כבר מגיל צעיר ואחרי שלמדה בבית הספר הצרפתי בסטוקהולם למדה בבית הספר למלאכות (Slöjdskolan). משנת 1877 ועד שנת 1882 למדה באקדמיה השוודית המלכותית לאמנויות (Royal Swedish Academy of arts). לאחר סיום לימודיה היא נסעה ל־Grez-Sur-Loing, דרומית לפריז, שם הייתה קבוצה של אמנים סקנדינביים, כדי להמשיך לצייר.
חייה עם קארל לארסון.
ב־Grez-Sur-Loing פגשה את קארל לארסון, הם התאהבו וב-1883 שבו לשוודיה נישאו ונסעו יחד ל Grez-Sur Loing. בשנת 1884 לאחר שנולדה בתם הבכורה סוזאנה הם שבו לשוודיה.